वाणिज्य एवं उद्योग मंत्रालय
नवंबर, 2019 के लिए थोक मूल्य सूचकांक  की समीक्षा
नवंबर, 2019 के दौरान ‘सभी जिंसों’ के लिए आधिकारिक थोक मूल्य सूचकांक  पिछले महीने के 122.2 अंक  से 0.10 प्रतिशत बढ़कर 122.3 अंक  हो गया।
मुद्रास्फीति
मासिक थोक मूल्य सूचकांक  पर आधारित मुद्रास्फीति की वार्षिक दर नवंबर, 2019 के दौरान  0.58 प्रतिशत  रही, जबकि इससे पिछले महीने यह 0.16 प्रतिशत  थी। पिछले वर्ष के इसी माह की तुलना के दौरान यह 4.47 प्रतिशत है। वित्त वर्ष में अब तक क्रमिक वृद्धि के साथ मुद्रास्फीति की दर 2.00 प्रतिशत आंकी गई है, जबकि पिछले वर्ष की इसी अवधि में क्रमिक वृद्धि के साथ मुद्रास्फीति या महंगाई दर 4.56 प्रतिशत थी।
विभिन्न जिंस समूहों के सूचकांक में उतार-चढ़ाव कुछ इस प्रकार रहे :-
प्राथमिक वस्तुएं 
इस प्रमुख समूह का सूचकांक पिछले महीने के 146.0 अंक  से 0.9 प्रतिशत बढ़कर 147.3 अंक  हो गया। महीने के दौरान जिन समूहों और वस्तुओं के सूचकांक में उतार-चढ़ाव देखे गए, वे इस प्रकार हैं :
‘खाद्य उत्पाद’ समूह का सूचकांक पिछले महीने के 160.2 अंक  से 1.4 प्रतिशत बढ़कर 162.4 अंक  हो गया। इस दौरान फल एवं सब्जियों ; अंडे ; गेहूं , बाजरा , चना , समुद्री मछली और पोर्क  के दाम बढ़ गए। वहीं, दूसरी ओर इस दौरान मक्का , चाय , बीफ  के दाम घट गए।
‘अखाद्य पदार्थों’ के समूह का सूचकांक पिछले महीने के 126.3 अंक  से 0.6 प्रतिशत बढ़कर नवंबर, 2019 में 127.0 अंक  रह गया। ऐसा कच्चे रबर और ग्वार के बीज , कच्चा जूट , अलसी, तोरिया, सरसो, फोडर और जिंजेली सीड, कार्डी बीज, सोयाबीन और नाइजर सीड  के दाम बढ़ने से हुआ। जबकि कच्ची रेशम , मुंगफली , अरंडी बीज और बिनोला , कच्ची रुई , गोला  के दाम गिर गए।
‘खनिज’ समूह का सूचकांक पिछले महीने के 158.4 अंक  से 2.3 प्रतिशत घटकर 154.8 अंक  रह गया। ऐसा लौह अयस्क , मैंगनीज अयस्क , बलुआ पत्थर , कॉपर सांद्र और क्रोमाइट  के दाम घटने से संभव हुआ। हालांकि, लेड कंसन्ट्रेट और जिंक कंसन्ट्रेट  के दाम बढ़ गए।
ईंधन एवं बिजली 
इस प्रमुख समूह का सूचकांक पिछले महीने के 102.1 अंक  से 0.8 प्रतिशत घटकर नवंबर 2019 में 101.3 अंक  हो गया।
‘खनिज तेल’ समूह का सूचकांक 93.0 अंक  से 1.5 प्रतिशत घटकर 91.6 अंक  हो गया। ऐसा फर्नेस ऑयल , एटीएफ , एचएसडी  और बीटूमेन  के दाम घटने के कारण हुआ। हालांकि एलपीजी , नेफ्था , मिट्टी का तेल  के दाम बढ़ गए।
निर्मित उत्पाद 
इस प्रमुख समूह का सूचकांक पिछले महीने के 117.9 अंक  से 0.1 प्रतिशत घटकर 117.8 अंक  पर रहा।
‘खाद्य उत्पादों के विनिर्माण’ समूह का सूचकांक पिछले महीने के 134.5 अंक  से 0.6 प्रतिशत बढ़कर 135.3 अंक  हो गया। ऐसा कॉफी पाउडर , पाम ऑयल, सिरा, सरसों का तेल, वनस्पति और शहद , आइसक्रीम, पाउडर दूध और मसाले , सोयाबीन तेल, सनफलावर तेल, चावल की भूसी का तेल, बिनोले का तेल, प्रसंस्कृत फल और सब्जियां, बासमती चावल, बेकरी उत्पाद और सूजी  के दाम घट गए। हालांकि गूड़ , मैकरुनी, नूडल , चावल उत्पाद , पशु आहार और चीनी  के दाम घट गए।
‘पेय पदार्थों के विनिर्माण’ समूह का सूचकांक पिछले महीने के 123.4 अंक  से 0.3 प्रतिशत बढ़कर 123.8 अंक  हो गया। ऐसा शीतल पेय और रेक्टीफाइड स्प्रिट, सॉफ्ट ड्रिंक  के दाम बढ़ने से संभव हुआ। हालांकि, बोतलबंद मिनरल वाटर का दाम 1 प्रतिशत घट गया।
‘तंबाकू उत्पादों के विनिर्माण’ समूह का सूचकांक पिछले महीने के 155.2 अंक  से 1.3 प्रतिशत घटकर 153.2 अंक  हो गया। ऐसा सिगरेट और अन्य तंबाकू उत्पादों के दाम 2 प्रतिशत कम होने के कारण हुआ।
‘वस्त्र विनिर्माण’ समूह का सूचकांक पिछले महीने के 117.7 अंक  से 0.5 प्रतिशत घटकर 117.1 अंक  रह गया।
नवंबर, 2019 में थोक मूल्य सूचकांक तथा महंगाई दर से जुड़ी विस्तृत जानकारी के बारे में अंग्रेजी के अनुलग्नक पर क्लिक करें।
https://pib.gov.in/PressReleseDetail.aspx?PRID=1596551